Does An Act Or One Sentence Of Kufr By One Spouse Terminate The Marriage?
جذبات کی حالت میں انسان غلط الفاظ بول جاتے ہیں۔ جب حالت نارمل ہو جاتی ہے تو وہ ان وقتی بیانات سے رجوع کر لیتے ہیں یا انھیں وہ یاد بھی نہیں رہتے۔ جذباتی حالات کو کچھ رعایت دی جاتی ہے۔ کفر باقاعدہ ارادے سے کیا جاتا ہے۔ وقتی اشتعال اور جذبات میں کہے الفاظ سے کوئی نتیجہ بر آمد نہیں کرنا چاہیے۔ دوسرا مسئلہ یہ ہے کہ کوئی شخص واقعتا اسلام چھوڑ دے تب بھی اس کا نکاح نہیں ٹوٹتا۔ فقہا کا یہ استنباط اس بات پر مبنی ہے کہ قرآن مجید میں مشرک مرد اور عورت سے نکاح کرنے سے منع کیا گیا ہے۔ اور سورہ ممتحنہ کی آیت میں کافر بیویوں اور شوہروں سے مومنوں کے نکاح ختم کرنے کا اعلان کیا گیا ہے۔ ہمارے نزدیک مشرکہ سے نکاح کرنا منع ہے مگر نکاح ہو جانے کے بعد کوئی دین چھوڑ دے تو یہ بات اس پر لاگو نہیں ہوتی۔ دوسرے یہ کہ مسلم اور کافر کے درمیان نکاح کا خاتمہ رسول اللہ ﷺ کے اتمام حجت کے بعد ان لوگوں کے درمیان ہر طرح کے تعلقات ختم کر دینے کے حکم کے نتیجے میں ہوا تھا۔ کفار پر خدا کی سزا نافذ ہونے والی تھی۔ ان کے ساتھ جنگ ہونے جا رہی تھی۔ اس کا اطلاق اس وقت کے کفار کے علاوہ اور لوگوں پر نہیں ہو سکتا۔